“หุ้นเอเชีย” รีบาวด์! นักลงทุนจับตา “เงินเฟ้อสหรัฐ”
“ตลาดหุ้นเอเชีย” เปิดบวก ขณะที่นักลงทุนรอคอยสหรัฐเปิดเผยดัชนีราคาผู้บริโภค (CPI) จะกำหนดทิศทางนโยบายการเงินของธนาคารกลางสหรัฐ
“ตลาดหุ้นเอเชีย” เปิดบวก ขณะที่นักลงทุนรอคอยสหรัฐเปิดเผยดัชนีราคาผู้บริโภค (CPI) จะกำหนดทิศทางนโยบายการเงินของธนาคารกลางสหรัฐ
14 ก.พ. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ ขณะที่นักลงทุนรอคอยสหรัฐเปิดเผยดัชนีราคาผู้บริโภค (CPI) ซึ่งจะกำหนดทิศทางนโยบายการเงินของธนาคารกลางสหรัฐ (เฟด)
ทั้งนี้ ดัชนีนิกเกอิเปิดที่ระดับ 27,705.37 จุด เพิ่มขึ้น 278.05 จุด หรือ +1.01%, ดัชนีฮั่งเส็งเปิดที่ระดับ 21,164.42 จุด เพิ่มขึ้น 71.5 จุด หรือ +0.34% และดัชนีเซี่ยงไฮ้คอมโพสิตเปิดที่ระดับ 3,288.97 จุด เพิ่มขึ้น 4.81 จุด หรือ +0.15%
ด้านสิงคโปร์มีกำหนดเปิดเผยงบประมาณประจำปี 2566 ในวันนี้ ขณะที่ นายลอว์เรนซ์ หว่อง รัฐมนตรีว่าการกระทรวงการคลังสิงคโปร์ให้สัญญาว่าจะสนับสนุนเศรษฐกิจภายใต้ภาวะแวดล้อมที่เงินเฟ้อเคลื่อนไหวในระดับสูง
ส่วนอินเดียมีแนวโน้มเปิดเผยข้อมูลเงินเฟ้อเดือนม.ค.ในวันนี้ หลังเงินเฟ้อเพิ่มขึ้น 5.7% ในเดือนธ.ค. เมื่อเทียบเป็นรายปี